Sekolah Kebangsaan Badak

Sekolah Kebangsaan Badak atau nama ringkasnya SK Badak, merupakan sebuah Sekolah kebangsaan yang terletak di Cabang Tiga Melawi. Pada 2009, Sekolah Kebangsaan Badak memiliki 421 orang pelajar lelaki dan 405 orang pelajar perempuan, menjadikan jumlah keseluruhan murid seramai 826 orang. Ia mempunyai seramai 51 orang guru.2009 Pada 2017, Sekolah Kebangsaan Badak memiliki 277 pelajar lelaki dan 295 pelajar perempuan termasuk pelajar dua buah kelas Prasekolah, menjadikan jumlah keseluruhan murid seramai 572 orang. SK Badak seramai mempunyai 15 orang guru lelaki dan 35 orang guru perempuan menjadikan jumlah keseluruhan guru seramai 50 orang.2017 Sejarah Sekolah Kebangsaan Badak merupakan sebuah sekolah kebangsaan kategori luar bandar yang terletak di Kampung Badak, Cabang Tiga Melawi, 16310 Bachok, Kelantan. SK Badak pada asalnya dibina di Kg. Gong Pulut di kawasan berdekatan tetapi dipindahkan ke kawasan yang lebih strategik iaitu di Kampung Badak. SK Badak diberi nama sempena nama Kampung Badak di mana tertubuhnya sekolah ini pada tahun 1945. Sejarah ringkas Kampung Badak pula mengambil nama sempena gelaran seorang lelaki yang tinggal di kampung tersebut pada zaman dahulu kala. Berdasarkan cerita orang-orang tua, ada disebutkan bahawa pada zaman dahulu, ada seorang lelaki yang tinggal di kampung tersebut terkenal dengan kegagahan dan keperkasaannya sehingga diberi gelaran “Badak” oleh penduduk kampung. Lama-kelamaan, kampung tersebut terkenal dengan panggilan Kampung Badak sehingga sekarang. Di kampung inilah SK Badak yang telah melalui zaman perubahannya sejak ditubuhkan pada tahun 1945 kini berdiri pada hari ini. Pembangunan infrastruktur sekolah berterusan. Sekali lagi pada 2013, sebuah blok bangunan empat tingkat telah rasmi diduduki. Bangunan ini menempatkan 6 buah bilik darjah, pejabat, bilik mesyuarat, bilik J-Qaf dan bilik-bilik khas yang lain. Masalah kekurangan bilik terutamanya bilik darjah telah dapat diatasi sepenuhnya. Pencapaian Alamat Sekolah Kebangsaan Badak Cabang Tiga Melawi 16310, Bachok Kelantan, Malaysia Telefon = 6097787100 Faks = 6097787102 Pautan luar Sekolah Kebangsaan Badak.